WHA ออกหุ้นกู้วงเงิน 90 ลบ. ชูดอกเบี้ย 3.85% ต่อปี
WHA ออกหุ้นกู้วงเงิน 90 ลบ. อายุ 2 ปี 11 เดือน 26 วัน ชูดอกเบี้ย 3.85% ต่อปี โดยมี ธ.ไทยพาณิชย์ และ ธ.ยูโอบี เป็นผู้จัดการการจัดจำหน่ายหุ้นกู้
16 มิ.ย. 2559

นายอรรถวิทย์ เฉลิมทรัพยากร กรรมการ บริษัทดับบลิวเอชเอ คอร์ปอเรชั่น จำกัด (มหาชน) หรือ WHA เปิดเผยว่า บริษัทได้ออกและเสนอขายหุ้นกู้ มูลค่า 90 ล้านบาท อายุ 2 ปี 11 เดือน 26 วัน ครบกำหนดไถ่ถอนวันที่ 11 มิถุนายน พ.ศ. 2562 อัตราดอกเบี้ยคงที่ร้อยละ 3.85 ต่อปี ตลอดอายุหุ้นกู้ จะชำระดอกเบี้ยทุกๆ 3 เดือน โดยมี ธนาคารไทยพาณิชย์ จำกัด (มหาชน) หรือ SCB และ ธนาคารยูโอบี เป็นผู้จัดการการจัดจำหน่ายหุ้นกู้